TUNGUSKA

Sedeo je za stolom proveravajući proračune o kretanju raketa u skladu sa gorivom koje bi bilo potrebno da se dosegne potisna sila za postizanjee prve i druge kosmičke brzine. Kao mladić čitao je knjige Žila Verna o putovanju na Mesec uz pomoć đuleta ispaljenog iz ogromnog topa. Delovalo je lepo kao fikcija ali daleko od ostvarivog. Storija je bila potpomognuta nekim proračunima o promeru topa, đuleta i potrebnoj količini baruta da se dosegne Mesec. Ne, to nikako ne bi bilo moguće na taj način!

Noći su u Moskvi rano padale i bile duge. Restrikcije struje bile su česte pa je ukraj stola stajala petrolejka lampa koja je bacala lelujavu svetlost. Konstantin Ciolokovski skide naočare i protrlja oči ne bi li time uklonio koprenu umora koja se navukla na njih. Nije bio siguran da li je to zaista čuo kucanje na vratima, pošto je sluh izgubio još kao desetogodišnjak kada je preležao šarlah, sve dok se to kucanje ne ponovi znatno glasnije. Ustao je od stola i dođe do vrata. Kada neko kuca u ovaj pozni sat u ovoj zemlji to ne sluti ni našta dobro.

A posebno ako je na vratima pripadnik NKVD-a.

„Drug Konstantin Eduardovič Ciolkovski?“

Ovo je istovremeno bilo i pitanje i konstatacija od strane čoveka na vratima. Visok, spojenih obrva i brkova nalik onima koje je imao vrhovni vođa, drug Staljin.

„Da... ja sam“, šapnu Ciolkovski.

„Morate poći samnon“, reče NKVD-ovac.

„Zašto? Nisam ništa učinio...?“ u glasu Ciolkovskog bilo je malo straha i sumnje. Istina bio je član Akademije nauka ali to ne mora da znači ništa...

„Niste“, uzvrati čovek u kožnom mantilu, „tek trebate da učinite. Uzmite najpotrebnije stvari i pođite samnom“.

Ciolkovski zausti da pita još nešto, ali ga ledeni pogled posetioca natera da odustane. I dok je prikupljao stvari shvatio je da nije učinio ništa loše ali možda će tek morati. Možda da kaže nešto nepodobno o nekom članu akademije?

„Hajdemo!“ reče on pošto nagura stvari u kofer.

Napolju ih je čekao neki predrevolucionarni automobil izgrađen dok je još radio Russko Baltiskago Vagonnago Zavod. Gotovo pustim ulicama stigli su do Kremlja. Pokazivanje specijalnih propusnica i kratak razgovor šapatom učini dalje putovanje mogućim. Sve do velikih vrata od punog drveta. Ispred njih još jedna provera od strane stražara čije lice nije izražavalo nikakve emocije. Osim tikova levog oka ništa se ne pomeri na tom licu dok je proveravao papire.

„Uđite, drug Staljin vas čeka“, reče konačno.

Ciolkovski je bio nemalo iznenađen videvši osmeh na licu vođe i zbog reči dobrodošlice.

„Pa zdravo Druže Eduardoviču, sedite“, reče Josif Visarionovič i pokaza ka stolici sa naslonom presvučenom crnom kožom. „Sigurno Vas zanima zašto ste ovde?“

„Da, naravno...“, šapnu Ciolovski ne usuđujući se da glasno priča pred drugom Staljinom.

„Vidite“, Staljin usta od stola i poče se šetati po kancelariji, „sigurno znate o slučaju koji se desio u Sibiru 1908-me godine... tamo je nešto eksplodiralo...“

„Da, verovatno je pao meteorit“, primeti Ciolkovski.

„Možda ali, imamo priče ljudi...“, tu malo zastade u priči i šetnji po prostoriji kao da pokušava da nađe prave reči, „da nije baš tako, možda je nešto drugo u pitanju.“

„Šta?“ zainteresova se Ciolkovski.

„To je ono što vi treba da utvrdite. Sutra ujutru ćete poći sa još nekoliko ljudi, kao pratnjom i zaštitom i proveriti šta se to tamo tačno desilo.“

„Da!“ Ciolkovski je znao da može dati samo potvrdan odgovor na ovu ponudu. Osim toga i njega lično je zanimalo šta je to tamo zaista eksplodiralo.

\*\*\*

Proveo je skoro besanu noć u hotelskoj sobi, iščekujući jutro i pozak na put. Pred hotelom opet onaj isti automobil i onaj isti NKVD-ovac, koji se konačno predstavi i reče da se zove Aljoša. I još dvojica koji rekoše da se zovu Pjotr i Kostja.

Automobilom su došli do Kazanjske železničke stanice, polazno mesto za Transibirsku železnicu. Putovanje vozom bar dokle je to moguće će uštedeti dosta vremena. Jedan odeljak u vozu je bio rezervisan za njih trojicu.

Na vagonima su još bile vidljive oznake iz carskog perioda, unutra još sve očuvano, sa ponekim tragom nemara. Lokomotiva ogromna, crna nalik nekoj nemani od čelika, para je kuljala iz kotla i povremeno bi iz dimnjaka suknuo gusti crni dim sa miriskom spaljenog uglja. Ciolkovski i trojica pripadnika NKVD-a uđoše u vagon i zavališe se u meka sedišta. Ćutke su posmatrali jedni druge, ne nalazeći za sada neku temu zajedničkog razgovora.

Čuo se zvidik pištalje otpravnika vozova i vagoni se trgoše, točkovi zaškripaše po tračnicama...

Tokom dugog puta počeli su da razmenjuju po neku reč, vešto izbegavajući političke teme i stanje u novoj državi, tek poneka reč o krajolilku koji je promicao kraj prozora i o tome šta ih očekuje na na kraju puta, kako dalje kada napuste voz. Aljoša bi ponekada odšetao do prozora, otvorio ga napola i stajao kraj njega sa cigaretom u usnama. Dim cigarete se izvijao i odlazio naviše spajajući se sa dimom lokomotive...

Promicali su gradovi, sela, pašnjaci, tuneli i mostovi. Ciolkovski je većinu vremena provodio čitajuće neke od knjiga ili hvatajući beleške u polupohabanu sveščicu. Kada bi ga uhvatio drmež, kroz polusklopljene oči video je kako bi neko od NKVD-vaca uzeo njegovu beležnicu i proverio šta on to piše. Teško da su mogli dokučiti nešto o principu sagorevanja i potisnim silama višestepenih raketa.

Omsk. To je bila poslednja stanica Transibirske železnice za njih. Odatle su dalje opet nastavili automobilom dokle su to dopuštali putevi. Isprva popločani kockom, zatim makadam, dok se sve ne pretvori u samo utabanu zemlju, prašnjavu ili blatnjavu, zavisno od terena ili vremenskih uslova. Prvu noć su proveli u jednoj dači, gde im se pridružio još jedan čovek sa opremom potrebnom za logorovanje i toplom odećom. Kada bi zanoćili u kući nekog nepoznatog hozjajina uvek bi neko od NKVD-ovaca ostao na straži jer seljaci su nešto drugo u odnosu na proletarijat, njima se nije moglo verovati previše, jer su u mislima još uvek bili više privrženi svrgnutom caru nego novoj, narodnoj vlasti.

Kod jednog od njih rekvirirali su su konje kojima su nastavili put, jer automobil nije mogao dalje. Najveće probleme na putu pravile su reke, sa mostovima koji su bili predaleko, ponegde skela a u najviše slučajeva morao se pretražiti plićak da se pregazi reka.

I konačno sibirska tajga. Dalje nije moglo drugačije nego pešice. Drug iz Omska je ostao sa konjima da sačeka njihov povratak. Vlaga i hladnoća uprkos letnjim mesecima. Ciolkovski je često zastajao da se nadiše, hvatajući hladan vazduh punim plućima, bio je prestar za ovako naporan put ali ga je gonila naučnička radoznalost.

„Blizu smo“, reče Aljoša jedne večeri, „ovde ćemo zanoćiti i postaviti logor. Sutra ujutru nas čeka samo još nekoliko kilometra do cilja.“

Podigli su šatore i zapalili vatru, plamen prvo zahvati suvo lišće i sitne grane a zatim i komade suvih debala. Aljoša razvi kartu sa ucrtanim mestom eksplozije i proveri kompas, klimnu glavom, sklopi kartu i vrati kompas u torbu a onda se preda duvanskom dimu.

Dok su sedeli i ispijali čaj nebo se osvetli nečim nalik zvezi padalici, samo znatno krupnijom i postojanije svetlosti koja pade nekoliko kilometara dalje.

„Rekao bih da je to približno mesto na kojem je 1908-me pao i onaj predmet“, primeti Kostja, „ne bih rekao da je to sasvim slučajno.“

„Nikako“, potvrdi Aljoša, ispuštajući dim cigarete dok je drugom opipavao dršku revolvera. „Sutra ćemo saznati o čemu se radi...“

\*\*\*

Nailazilli su na stabla nalik pokošenoj travi, polegla i usmerena vrhovima dalje od centra rksplozije, koračali su između ili preko njih, provlačili se kroz šiblje u potrazi za kraterom koji je motrao nastati usled pada meteorita ili šta god da je to bilo.

„Dođavola, zar nije čudno to što još uvek nema nikave jame“, gunđao je Aljoša zagledan u daljinu.

„Ne mora biti nikakvog kratera,“ mirno uzvrati Ciolkovski.

„Kako?“

„Ako je to eksplodiralo u vazduhu, na nekoliko kilometara , onda nema kratera...“, reče Ciolkovski.

„Ahaaa...“, shvati Aljoša, posle nekoliko sekundi razmišljanja i prisećajući se obuke o eksplozivnim napravama. A onda se naglo trgnu, ožive i ruka mu krenu ka revolveru.

„Šta se dešava?“ Pjotr i Kosta ga pogledaše a onda napred ka mestu koje je on posmatrao.

„Tamo napred, nešto je bljesnulo, odsjaj sunca od nečega. Nešto metalno ili stakleno.“

Retko šiblje i rastinje skrivalo je pogled sve dok se ne probiše malo dalje.

„Čoveče, šta li je ovo?“ šapnu Kostja, „ljudi ili nešto...“

Na stotinu metara ispred njih kretala se grupa humanoidnih stvorenja. Visoko, vitki, Glave nesrazmerno velike u odnosu na telo, prema ljudskim merilima, u odelu od nečeg nalik koži i sa kacigama na glavi. U rukama nešto nalik revolverima. Zrak koji je izlazio iz njih rastvarao je metalne delove rasute po tlu. Nešto su pak unosili u neku vrstu letelice, sasvim drugačiju od onih iz nacrta Ciolkovskog. Najviše je ličilo na dva diska spojena širim obodom.

„Stvorenja sa druge planete...“, šapnu on.

„Sigurni ste u to druže Eduardoviču?“ upita Kostja.

„Sasvim, pogledajte konstrukciju njihovih tela, odeću, čudne revolere A ono tamo“, pokaza ka metalnoj spravi, „to je verovatno letelica kojom su došli...“

„I šta sada?“

„Pokušaću da stupim u kontakt sa njima...“

I rekavši to Ciolkovski se diže iz zaklona i na zaprepašnjenje NKVD-ovaca krete ka vanzemaljcima. Kostja pođe rukom ka revoleru ali ga Aljoša dohvati za šaku i spreči da učini nešto što bi dovelo do neočekivanih dešavanja.

„Pusti Kostja!“ reče Aljoša tiho.

Videli su kako Ciolkovski prilazi neobičnim stvorenjima, kako oni usmeravaju ka njemu svoje oružje, a onda ga spuštaju. Gestakulraju rukama i osvrću se, dok konačno naučnik ne pokaza rukom ka mestu gde se ostali nalaze.

Oni se zgledaše, Aljoša klimnu glavom i ustadoše i nesigurnim korakom kretoše ka Ciolkovskom i neobičnoj skupini, ne znajući šta mogu da očekuju tamo...

Vanzemaljci su stajali, prekinuvši konverzaciju sa Ciolkovskim.

„Šta se to dešava?“ upita Aljoša.

„Došli smo u miru, da uklonimo ostatke našeg broda koji se ovde srušio pre nekoliko vaših godina...“

Tri NKVD-ovca su zurili zapanjeno. Ova stvorenja su tečno govorila ruski jezik a glas nije dopirao iz usta već iz neke sprave na grudima. Ciolkovski shvati zbunjene poglede pa im objasni.

„Ova stvorenja poseduju neku vrstu prevodioca, pretvaraju njihov jezik u naš i obrnuto... zato ih razumemo i oni nas“.

„Ahaa...“, Pjotr klimnu glavom, „i kakve su im namere?“

„Kao što reče njihov zapovednik, uništavaju ostatke broda koji je ovde eksplodirao 1908-me godine.“

„Ne shvatam zašto?“ začudi se Aljoša.

„Ta njihova tehnologija je isuviše napredna u poređenju sa našom. Osim toga ako bi neko dokučio tajne mogao bi to da zloputrebi u neželjene svrhe, kao što je stvaranje razornog oružja, što bi...“, objašnjavao je Ciolkovski a Aljoša pođe rukom ka revoleru.

„To neće moći tako, te stvari su na našoj teritoriji i pripadaju otadžbini. Imamo puno pravo da to ispitamo...“

Ciolkovski primeti pokret i njegova staračka, slaba ruka zaustavi mladu i jaku.

„Stanite Aljoša, urazumite se... Pogledajte koliko ih ima a njihovo oružje je puno delotvornije...“

Aljoša obori glavu. Znao je da je naučnik u pravu. Ali kako i sa kojom pričom da izađe pred druga Staljina? Ovo mu se sigurno nebi dopalo. Postojala je mogućnost da SSSR dođe do moćnog oružja u cilju odbrane mlade države i moćnih mašina za pogon letelica.

„Reći ćemo...“, poče Ciolkovski, „ono što će biti istina, ono što će naći i ekspedicije koje dođu posle nas, da nismo našli ništa. Da je sve uništeno u eksploziji.“

Aljoša pogleda ka Pjotru i Kostji. Bili su mladi i još neiskusni. Klimnuli su glavom. Postignuta je prećutna saglasnost, zavera ćutanja i samo delimično laži, koja će postati istina.

„Onda idemo nazad“, konačno reče Aljoša.

Konstantin Eduardovič Ciolkovski se uputi ka vanzemaljcima i sa njima razmeni još nekoliko rečenica a onda krete nazad sa svojim saputnicima.

Kada su sledeće večeri podigli bivak jedna zvezda je poletela od zemlje ka nebu i stopila se sa njima. Lice starog naučnika se razvuče u osmeh a onda diže ruku i mahnu ka nestajaćujoj svetlosti...